Īzaks Rabinovičs (matemātiķis)
Īzaks Rabinovičs (dzimis 1911. gada 11. septembrī, miris 1977. gada 6. novembrī) bija Krāslavā dzimis ebreju izcelsmes Latvijas matemātiķis un zinātnes popularizētājs. Žurnāla "Zvaigžņotā debess" ilggadīgs autors. Dzimis Krāslavā aptiekas palīga ģimenē. Tēvs Moisejs Rabinovičs no 1927. līdz 1932. gadam bija Krāslavas pilsētas mērs. Beidzis Krāslavas ģimnāziju. No 1927. gada studēja Latvijas Universitāte Mehānikas fakultātē. Darbojās politikā — bija Bunda biedrs. 1932. gadā pārgāja uz Matemātikas un dabaszinātņu fakultātes matemātikas nodaļu. Otrā pasaules kara laikā karoja 201. latviešu strēlnieku divīzijas sastāvā. Piedalîjies kaujâs pie Narofominskas un Staraja Rusas, kur ievainots. Pēc izveseļošanās bija rentgentehniķis armijas medicīnas dienestā. Pēc kara atgriezās Latvijā un pabeidza studijas LVU Fizikas un matemātikas fakultātē. No 1946. līdz 1957. gadam strādāja Ļeņingradas Industriālā institūta neklātienes Rīgas filiāles Augstākās matemātikas katedrā. No 1964. līdz 1972. gadam Īzaks Rabinovičs bija Baldones observatorijas līdzstrādnieks, populārzinātniskā gadalaiku izdevuma “Zvaigžņotā Debess” (1966—1972) un “Astronomiskā kalendāra” (1969—1972) redakcijas kolēģiju loceklis, rakstu un grāmatu autors.